CELEX: 32013L0013
Language: mt
Date: 2013-05-13 00:00:00
Title: Direttiva tal-Kunsill 2013/13/UE tat- 13 ta’ Mejju 2013 li tadatta ċerti direttivi fil-qasam tat-tassazzjoni, minħabba l-adeżjoni tar-Repubblika tal-Kroazja

28.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 141/30
            
         DIRETTIVA TAL-KUNSILL 2013/13/UE
   tat-13 ta’ Mejju 2013
   li tadatta ċerti direttivi fil-qasam tat-tassazzjoni, minħabba l-adeżjoni tar-Repubblika tal-Kroazja
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra t-Trattat tal-Adeżjoni tal-Kroazja, u b'mod partikolari l-Artikolu 3(4) tiegħu,
   Wara li kkunsidra l-Att tal-Adeżjoni tal-Kroazja, u b'mod partikolari l-Artikolu 50 tiegħu,
   Wara li kkunsidra l-proposta mill-Kummissjoni Ewropea,
   Billi:
   
               (1)
            
            
               Skont l-Artikolu 50 tal-Att ta' Adeżjoni tal-Kroazja, fejn l-atti tal-istituzzjonijiet adottati qabel l-adeżjoni jirrikjedu l-adattament minħabba l-adeżjoni, u l-adattamenti meħtieġa ma jkunux ġew previsti f'dak l-Att tal-Adeżjoni jew fl-Annessi tiegħu, il-Kunsill, li waqt li jaġixxi b'maġġoranza kwalifikata fuq proposta mill-Kummissjoni, għandu, għal dan il-għan, jadotta l-atti meħtieġa, jekk l-att oriġinali ma jkunx ġie adottat mill-Kummissjoni.
            
         
               (2)
            
            
               L-Att Finali tal-Konferenza li fasslet u adottat it-Trattat tal-Adeżjoni tal-Kroazja indika li l-Partijiet Kontraenti Għolja kienu laħqu qbil politiku dwar sett ta' adattamenti għal atti adottati mill-istituzzjonijiet li kienu meħtieġa minħabba l-adeżjoni u stieden lill-Kunsill u lill-Kummissjoni biex jadottaw dawk l-adattamenti qabel l-adeżjoni, kompluti u aġġornati kif meħtieġ biex jittieħed kont tal-evoluzzjoni tal-liġi tal-Unjoni.
            
         
               (3)
            
            
               Id-Direttivi 83/182/KEE (1), 2003/49/KE (2), 2008/7/KE (3), 2009/133/KE (4) u 2011/96/UE (5) għandhom għalhekk jiġu emendati skont dan,
            
         ADOTTA DIN ID-DIRETTIVA:
   Artikolu 1
   Id-Direttivi 83/182/KEE, 2003/49/KE, 2008/7/KE, 2009/133/KE u 2011/96/UE huma emendati kif stipulat fl-Anness għal din id-Direttiva.
   Artikolu 2
   1.   L-Istati Membri jadottaw u jippubblikaw, sa mhux aktar tard mid-data tal-adeżjoni tal-Kroazja mal-Unjoni, il-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma' din id-Direttiva. Huma għandhom minnufih jikkomunikaw lill-Kummissjoni t-test ta’ dawk id-dispożizzjonijiet.
   Huma għandhom japplikaw dawk id-dispożizzjonijiet mid-data tal-adeżjoni tal-Kroazja fl-Unjoni.
   Meta l-Istati Membri jadottaw dawk il-miżuri, dawn jirreferu għal din id-Direttiva jew ikunu akkumpanjati mit-tali referenza waqt il-pubblikazzjoni uffiċjali tagħhom. L-Istati Membri jiddeċiedu kif għandha ssir it-tali referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-qasam kopert minn din id-Direttiva.
   Artikolu 3
   Din id-Direttiva tidħol fis-seħħ soġġetta għal, u mid-data tad-dħul fis-seħħ tat-Trattat tal-Adeżjoni tal-Kroazja.
   Artikolu 4
   Din id-Direttiva hija indirizzata lill-Istati Membri.
   
      Magħmul fi Brussell, it-13 ta’ Mejju 2013.
      
         
            Għall-Kunsill
         
         
            Il-President
         
         S. COVENEY
      
   
   
      (1)  Id-Direttiva tal-Kunsill 83/182/KEE tat-28 ta' Marzu 1983 dwar eżenzjonijiet mit-taxxa ġewwa l-Komunità għal ċerti mezzi ta' trasport temporanjament importati fi Stat Membru minn Stat Membru ieħor (ĠU L 105, 23.4.1983, p. 59) (Edizzjoni Speċjali bil-Malti: Kap. 09 Vol. 01 p. 112).
   
      (2)  Id-Direttiva tal-Kunsill Nru 2003/49/KE tat-3 ta' Ġunju 2003 dwar sistema komuni ta' tassazzjoni applikabbli għall-pagamenti ta' imgħax u ta' royalties bejn kumpaniji assoċjati ta' Stati Membri differenti (ĠU L 157, 26.6.2003, p. 49) (Edizzjoni Speċjali bil-Malti: Kap. 09 Vol. 01 p. 380).
   
      (3)  Id-Direttiva tal-Kunsill 2008/7/KE tat-12 ta’ Frar 2008 dwar it-taxxi indiretti fuq il-ġbir tal-kapital (ĠU L 46, 21.2.2008, p. 11).
   
      (4)  Id-Direttiva tal-Kunsill 2009/133/KE tad-19 ta’ Ottubru 2009 dwar is-sistema komuni ta’ tassazzjoni applikabbli għal mergers, diviżjonijiet, diviżjonijiet parzjali, trasferimenti ta’ assi u skambji ta’ ishma li jikkonċernaw kumpanniji ta’ Stati Membri differenti u għat-trasferiment tal-uffiċċju reġistrat ta’ SE jew SCE bejn Stati Membri (ĠU L 310, 25.11.2009, p. 34).
   
      (5)  Id-Direttiva tal-Kunsill 2011/96/UE tat-30 ta’ Novembru 2011 dwar is-sistema komuni tat-tassazzjoni li tapplika fil-każ tal-kumpanniji prinċipali u sussidjarji ta’ Stati Membri differenti (ĠU L 345, 29.12.2011, p. 8).
   
      ANNESS
      
                  1.
               
               
                  Fl-Anness għad-Direttiva 83/182/KEE jiżdied dan li ġej:
                  “IL-KROAZJA
                  
                              —
                           
                           
                              poseban porez na motorna vozila (Zakon o posebnom porezu na motorna vozila (Narodne novine broj 15/13))”.
                           
                        
            
                  2.
               
               
                  Id-Direttiva Nru 2003/49/KE hija emendata kif ġej:
                  
                              (a)
                           
                           
                              fl-Artikolu 3(a)(iii), dan li ġej jiddaħħal wara l-entrata għal Franza:
                              
                                          “—
                                       
                                       
                                          ‘porez na dobit’ fil-Kroazja,”;
                                       
                                    
                        
                              (b)
                           
                           
                              fl-Anness, jiżdied il-punt li ġej:
                              
                                          “(z)
                                       
                                       
                                          kumpaniji taħt il-liġi tal-Kroazja magħrufa bħala: ‘dioničko društvo’, ‘društvo s ograničenom odgovornošću’, u kumpaniji oħra kostitwiti taħt il-liġi Kroata soġġetti għat-taxxa Kroata fuq il-profitti”.
                                       
                                    
                        
            
                  3.
               
               
                  Fl-Anness I għad-Direttiva 2008/7/KE, jiddaħħal il-punt li ġej:
                  
                              “(11a)
                           
                           
                              kumpaniji taħt il-liġi Kroata magħrufa bħala:
                              
                                          (i)
                                       
                                       
                                          dioničko društvo
                                       
                                    
                                          (ii)
                                       
                                       
                                          društvo s ograničenom odgovornošću”.
                                       
                                    
                        
            
                  4.
               
               
                  Fl-Anness I għad-Direttiva 2009/133/KE huwa emendat kif ġej:
                  
                              (a)
                           
                           
                              fil-Parti A, jiddaħħal il-punt li ġej:
                              
                                          “(ka)
                                       
                                       
                                          kumpaniji taħt il-liġi tal-Kroazja magħrufa bħala: ‘dioničko društvo’, ‘društvo s ograničenom odgovornošću’, u kumpaniji oħra kostitwiti taħt il-liġi Kroata soġġetti għat-taxxa Kroata fuq il-profitti;”;
                                       
                                    
                        
                              (b)
                           
                           
                              fil-Parti B dan li ġej jiddaħħal wara l-entrata għal Franza:
                              
                                          “—
                                       
                                       
                                          porez na dobit fil-Kroazja,”.
                                       
                                    
                        
            
                  5.
               
               
                  L-Anness I għad-Direttiva 2011/96/UE huwa emendat kif ġej:
                  
                              (a)
                           
                           
                              fil-Parti A, jiddaħħal il-punt li ġej:
                              
                                          “(ka)
                                       
                                       
                                          kumpaniji taħt il-liġi tal-Kroazja magħrufa bħala: ‘dioničko društvo’, ‘društvo s ograničenom odgovornošću’, u kumpaniji oħra kostitwiti taħt il-liġi Kroata soġġetti għat-taxxa Kroata fuq il-profitti;”;
                                       
                                    
                        
                              (b)
                           
                           
                              fil-Parti B, dan li ġej jiddaħħal wara l-entrata għal Franza:
                              
                                          “—
                                       
                                       
                                          porez na dobit fil-Kroazja,”.